b'\n_START_ARTICLE_\nPandaigdigang Kopa ng Basketbol 2023\n_START_SECTION_\nFormat ng kompetisyon\n_START_PARAGRAPH_\nKatulad ng ginamit na format sa nakalipas na edisyon ng Pandaigdigang Kopa ng Basketbol 2019 na ginanap sa Tsina, 32 na koponan rin ang inaasahang maglalaro sa kompetisyon. Para sa pang-unang bahagi ng torneo (preliminary round), hahatiin ang mga koponan sa walong pangkat na may 4 na koponan bawat isa (Group A-H), ang lahat ay maglalaro sa sistemang single round-robin. Pagkatapos ng pang-unang bahagi ng torneo, ang unang dalawang koponan sa bawat pangkat na may pinakamaraming panalo ang makakapasok sa ikalawang bahagi ng kompetisyon, samantalang ang dalawang koponang may pinakakaunting panalo ay uusad sa bahaging pangklasipikasyon (classification stage). Para sa ikalawang bahagi ng kompetisyon, ang 16 na koponan ay hahatiin sa 4 pangkat na may apat na koponan bawat pangkat sa parehong sistema na ginamit sa unang bahagi. Pagkatapos ng bahaging ito, ang dalawang koponang may pinakamaraming panalo ang uusad sa huling bahagi ng torneo, na magsisimula sa quarterfinals na magtatapos naman sa pangwakas na laro ng torneo.'